Pas jou ‘krag’-skoen jou voet?Foto slegs ter illustrasie. (Foto: Chelsea/Unsplash) Almal dra nie dieselfde grootte skoen nie. Een soort skoen werk ook nie vir alle aktiwiteite nie. Hierdie stukkie algemene kennis en logika is 100% van toepassing op die sonkragbedryf. Dit is juis die konsekwente toepassing van hierdie beginsel wat Akira Solar suksesvol maak. Ons weier om vellies aan iemand te verkoop om ŉ marathon te hardloop, ongeag hoe mooi of sterk of hoe duur die vellies is. Ons raai nie hoeveel elektrisiteit jy gebruik nie, ons meet jou kragverbruik. Ons gebruik dan jou data om ŉ professionele ontwerp te doen. Ons neem jou begroting en ander behoeftes in ag wanneer die stelsel ontwerp word. So, as jou vrou geneig is om al die bondels wasgoed op een dag te was, of jy wil jacuzzi, dan weet ons dit en ons maak in die ontwerp voorsiening daarvoor. Vir die buurvrou wat elke dag ŉ klein bondeltjie wasgoed was en nie jacuzzi nie, is daar ŉ ander stelsel in die voorstel. ŉ Sonkragstelsel is ŉ groot belegging, en ons glo mense verdien om ŉ ingeligte besluit te neem, gebaseer op eerlike, kundige en persoonlike raad. Akira Solar se doelwit is om elke projek so perfek moontlik af te handel, van ontwerp tot installering tot onderhoud. Ons wil graag ŉ langtermynverhouding met ŉ gelukkige kliënt hê. ŉ Kliënt is natuurlik ook net gelukkig as hy weet sy swaarverdiende geld is belê in goeie produkte met ordentlike waarborge. Akira Solar gebruik net gehalteprodukte met goeie rugsteun, wat ons en jou gemoedsrus gee. Akira het drie vennote wat ŉ ingenieur en konstruksiebestuurder insluit. Akira Solar is ŉ geakkrediteerde diensverskaffer wat by AREP (Association for Renewable Energy Practioners) geregistreer is. Die feit dat twee van Akira se drie vennote voorheen in die kernkragbedryf gewerk het, lei natuurlik soms tot komiese pogings om perfeksionisme te bereik. Natuurlik sodat die kliënt die beste kan geniet. Dit maak van Akira ŉ wenspan! Akira is ook in die bevoorregte posisie om produkte en dienste aan ander installeerders van sonkragstelsels te bied, soos die verskaffing van ons reeks plaaslik vervaardigde batterykabinette, en ŉ gelisensieerde hommeltuig-opmetingsdiens om dakke se presiese groottes te bepaal met die gebruik van internasionale sagteware. Tot dusver het ons nog nie een kliënt met ŉ frons gegroet nie. So, hier is die vraag nou: Is jy dalk ons heel eerste ontevrede kliënt? Ons daag jou uit – gee Akira die kans om ŉ glimlag op jou gesig te sit en Akira sal jou wys dat dit onmoontlik is om met Akira se produk ontevrede te wees. Ons meet, jy weet en alles werk reg! Wanneer span jy sonkrag in?